open-index/open-wikipedia-markdown huggingface dataset:
วงศ์ปลาหมู

**วงศ์ปลาหมู** () เป็นวงศ์ของปลาน้ำจืดกระดูกแข็งวงศ์หนึ่ง ใช้ชื่อวงศ์ว่า Botiidae ในอันดับ Cypriniformes 

โดยวงศ์นี้แยกออกมาจากวงศ์ปลาหมูแท้ (Cobitidae) ในปี ค.ศ. 2012 โดย มัวรีซ คอตเทเลต โดยพัฒนามาจากวงศ์ย่อย Botiinae ที่เลฟ เซมโยโนวิช เบิร์ก นักมีนวิทยาชาวรัสเซียเคยจัดมาก่อนในปี ค.ศ. 1940 เคยจัดให้เป็นวงศ์ย่อยมาก่อน

รูปร่างของปลาหมูในวงศ์นี้ มีรูปร่างลักษณะทั่วไปเหมือนกับปลาในวงศ์ปลาหมู แต่จะพบกระจายพันธุ์ในแหล่งน้ำจืดของแถบเอเชียตะวันออกเฉียงใต้ ส่วนใหญ่มีลวดลายที่เป็นลายโค้งมากกว่า และมีรูปร่างที่เพรียวเป็นทรงกระสวยและมีส่วนของจมูกและปลายปากที่แหลมยาวกว่า อีกทั้งส่วนใหญ่ยังนิยมเลี้ยงกันเป็นปลาสวยงาม

## การจำแนก
แยกออกเป็นสกุลต่าง ๆ ได้ดังนี้
**[[Ambastaia]]* 
**[[Botia]]* 
**[[Chromobotia]]* 
**[[Leptobotia]]* 
**[[Parabotia]]* 
**[[Sinibotia]]* 
**[[Syncrossus]]* 
**[[Yasuhikotakia]]*

## ดูเพิ่ม
*วงศ์ปลาหมูแท้

## อ้างอิง

## แหล่งข้อมูลอื่น

*ปลาหมู จากกรมประมง 

หมวดหมู่:อันดับปลาตะเพียน
หมวดหมู่:วงศ์ปลาหมู
เจ้าพ่อเซี่ยงไฮ้คนสุดท้าย

***เจ้าพ่อเซี่ยงไฮ้คนสุดท้าย*** (; ) เป็นภาพยนตร์ฮ่องกง ค.ศ. 2013 ที่กำกับโดยหวังจิง นำแสดงโดย โจว เหวินฟะ, หง จินเป่า, อู๋ เจิ้นหวี่ และหวง เสี่ยวหมิง

ภาพยนตร์ได้รับการเปิดตัวในจีนแผ่นดินใหญ่ ณ วันที่ 21 ธันวาคม ค.ศ. 2012

## เนื้อเรื่องย่อ
เป็นเรื่องราวของ เฉิง ต้าชี่ ชายหนุ่มผู้มีความใสซื่อ แต่เมื่อครั้งที่ถูกหักหลัง เขาก็ได้เติบใหญ่ขึ้นโดยได้ทิ้งความรักไว้ที่เบื้องหลัง เพราะนั่นคือจุดอ่อนสำหรับการก้าวเดินไปข้างหน้าสู่การเป็นเจ้าพ่อตัวจริงของเซี่ยงไฮ้

## นักแสดงนำ
* โจว เหวินฟะ รับบทเป็น เฉิง ต้าชี่
* หวง เสี่ยวหมิง รับบทเป็น เฉิง ต้าชี่ (วัยหนุ่ม)
* หง จินเป่า
* อู๋ เจิ้นหวี่

## การสร้าง
ภาพยนตร์ชุดนี้ใช้งบในการสร้างที่ 700 ล้านบาท และโจว เหวินฟะ รับบทเป็น เฉิง ต้าชี่ ซึ่งเป็นเจ้าพ่อเซี่ยงไฮ้ที่มีตัวตนอยู่จริง โดยโจว เหวินฟะ ได้หยุดรับงานแสดงทั้งหมดเพื่อภาพยนตร์เรื่องนี้ รวมถึงมีการใช้ทองคำจริงมาประกอบฉากโรงอุปรากร และมีการถ่ายทำขึ้นที่นครเซี่ยงไฮ้ โดยมีผู้กำกับฝ่ายศิลป์ คือ หยี ชุงมั่น ที่เคยมีผลงานเข้าชิงรางวัลออสการ์จาก *[[ศึกโค่นบัลลังก์วังทอง]]* มาแล้ว 

ซึ่งภาพยนตร์มิได้มีเนื้อหาเดียวกับ *[[เจ้าพ่อเซี่ยงไฮ้]]* ซีรีส์ที่โด่งดังเป็นที่รู้จักกันดีในยุคทศวรรษที่ 1980 แต่จะเป็นงานที่สร้างขึ้นโดยได้รับแรงบันดาลใจจากชีวิตของ ตู้ เย่วซิง หัวหน้าแก๊งมาเฟียผู้เคยมีตัวตนอยู่จริง และสร้างอาณาจักรของตัวเองขึ้นมาในเซี่ยงไฮ้ระหว่างทศวรรษที่ 1920-1930

## เพลงประกอบภาพยนตร์
เพลงประกอบภาพยนตร์ประพันธ์โดยเฉิน กวงหรง บทเพลงติ้งเฟิงโบ (定風波) ประพันธ์โดยเกา ซื่อจาง

## อ้างอิง

## แหล่งข้อมูลอื่น
* 
* 

หมวดหมู่:ภาพยนตร์ฮ่องกงที่ออกฉายในปี พ.ศ. 2555
หมวดหมู่:ภาพยนตร์ที่มีฉากในเซี่ยงไฮ้
หมวดหมู่:ภาพยนตร์ที่ถ่ายทำในเซี่ยงไฮ้
หมวดหมู่:ภาพยนตร์ภาษาจีนกวางตุ้ง
หมวดหมู่:ภาพยนตร์ฮ่องกง
หมวดหมู่:ภาพยนตร์ภาษาจีนกลาง
โซมะ

**โซมะ** () เป็นนครที่ตั้งอยู่ทางตะวันออกเฉียงเหนือของจังหวัดฟูกูชิมะ ประเทศญี่ปุ่น จัดตั้งขึ้นเมื่อวันที่ 31 มีนาคม ค.ศ. 1954 มีจำนวนประชากร ณ วันที่ 1 เมษายน ค.ศ. 2023 ประมาณ 33,568 คน

## อ้างอิง

## แหล่งข้อมูลอื่น
* 
*  

หมวดหมู่:นครในจังหวัดฟูกูชิมะ
สมเด็จพระราชินีนาถมาร์กาเร็ตแห่งสกอตแลนด์

**สมเด็จพระราชินีนาถมาร์กาเร็ตแห่งสกอตแลนด์ เดนมาร์กและสวีเดน** หรือ **มาร์กาเร็ต ราชนารีแห่งนอร์เวย์** ()  (9 เมษายน 1283 ถึง 26 กันยายน 1290) เป็น สมเด็จพระราชินีนาถแห่งชาวสกอต และ เจ้าหญิงนอร์เวย์  ยังเป็นที่รู้จักกันในนามมาร์กาเร็ตแห่งสกอตแลนด์ (นอร์เวย์: Margrete AV Skottland) และราชินีของนอร์เวย์ (นอร์เวย์: Jomfruen AV Norge ) มาร์กาเร็ตทรงขึ้งครองสิริราชสมบัติตั้งแต่ปี 1286 จนกระทั่งพระองค์สวรรคตในปี 1290 ในขณะที่เส้นทางที่จะเสด็จไป สก็อตแลนด์ รวมพระชนมายุได้เพียง 7 พรรษา การสวรรคตของพระองค์นำไปสู่ ​​สงครามประกาศอิสรภาพสกอตแลนด์

พระองค์เป็นพระราชธิดาของกษัตริย์อีริคที่ 2 แห่งนอร์เวย์ และ มาร์กาเร็ต พระราชธิดาของพระเจ้าอเล็กซานเดอร์ที่ 3 แห่งสกอตแลนด์ มาร์กาเร็ตพระราชสมภพเมื่อวันที่ 9 เมษายน 1283 ใน ทอนส์เบิร์ก พระราชมารดาของพระองค์เสด็จสวรรคตเมื่อพระองค์พระราชสมภพ

หมวดหมู่:พระมหากษัตริย์สวีเดน
หมวดหมู่:พระมหากษัตริย์นอร์เวย์
หมวดหมู่:พระมหากษัตริย์สกอตแลนด์
หมวดหมู่:พระมหากษัตริย์ที่สวรรคตขณะทรงพระเยาว์
หมวดหมู่:สมเด็จพระราชินีนาถ
หมวดหมู่:ราชินีนาถแห่งบริติชไอลส์
Acantopsis choirorhynchos

***Acantopsis choirorhynchos*** เป็นปลาน้ำจืดชนิดหนึ่งในวงศ์ปลาหมูแท้ (Cobitidae) มีลำตัวเล็ก ขนาดยาวไม่เกิน 30 เซนติเมตร (แต่ที่พบโดยทั่วไปจะยาวเพียงแค่ 5-14 เซนติเมตร) หัวแหลม ตาเล็ก หางแหลม กลางลำตัวมีเส้นสีเทาจากหัวถึงหางระหว่างเส้นมีจุดสีดำเป็นแนวยาว ครีบหางเว้าตื้น มีพฤติกรรมชอบอยู่รวมกันเป็นฝูงใหญ่ในพื้นท้องน้ำที่มีกรวดทรายและมีกระแสน้ำไหลเชี่ยว สามารถมุดทรายได้อย่างรวดเร็วเมื่อตกใจหรือจะซ่อนตัวจากสัตว์นักล่า 

*A. choirorhynchos* เป็นปลาพื้นเมืองในรัฐอัสสัมของอินเดีย, พม่า, ไทย, เวียดนาม, มาเลเซีย (ทั้งตะวันตกและตะวันออก) และเกาะสุมาตราและเกาะชวาของอินโดนีเซีย ตัวอย่างที่นำมาจัดอนุกรมวิธานถูกจับมาจากบริเวณจุดบรรจบระหว่างแม่น้ำเลอมาตังกับแม่น้ำเอนิมในจังหวัดสุมาตราใต้ ส่วนในไทยพบที่แม่น้ำเจ้าพระยา แม่น้ำแม่กลอง แม่น้ำยม แม่น้ำวัง แม่น้ำมูล แม่น้ำสงคราม แม่น้ำปัตตานี เป็นต้น

เนื่องจากปลาชนิดนี้เป็นปลาขนาดเล็ก จึงนิยมบริโภคด้วยการรับประทานทั้งตัวและก้าง โดยนำมาทำเป็นอาหารได้หลายอย่างทั้งการปรุงสดและตากแห้ง โดยรายการที่ขึ้นชื่อที่สุด คือ ปลารากกล้วยทอดกระเทียม รับประทานกับข้าวต้ม สำหรับการปรุงสดสามารถทำอาหารได้หลากหลาย เช่น ต้มยำ ต้มโคล้ง ฉู่ฉี่ นอกจากนี้ยังนิยมเลี้ยงเป็นปลาตู้สวยงาม โดยเฉพาะในตู้ไม้น้ำ นิยมเลี้ยงเพราะเป็นปลาที่เก็บเศษอาหารที่ปลาอื่นกินเหลือไว้เป็นอย่างดี อีกทั้งยังช่วยพรวนทรายให้ร่วนอยู่ตลอดเวลาด้วย จากการที่มันสามารถมุดทรายได้เป็นอย่างดี

อนึ่ง *A. choirorhynchos* มีชื่อสามัญในภาษาไทยว่า "ปลารากกล้วย" หรือ "ปลาซ่อนทราย" ซึ่งเป็นชื่อที่ใช้เรียกร่วมกับปลาชนิดอื่น ๆ ในสกุล *[[Acantopsis]]* ของวงศ์ปลาหมู นอกจากชนิด *A. choirorhynchos* ซึ่งเป็นชนิดที่พบบ่อยที่สุดแล้ว ยังมีปลารากกล้วยชนิดอื่น ๆ ที่มีความคล้ายคลึงกัน เช่น *A. thiemethdi*, *A. spectabilis*, *A. octoactinotos* เป็นต้น และยังมีอีกหลายชนิดที่ยังไม่สามารถจำแนกอนุกรมวิธานได้ จึงใช้ชื่อชนิดเป็น sp. อยู่

## ดูเพิ่ม
**[[Acantopsis]]*

## อ้างอิง

## บรรณานุกรม
* 
* 
* 

## แหล่งข้อมูลอื่น
* 

หมวดหมู่:ปลาน้ำจืด
หมวดหมู่:วงศ์ปลาหมูแท้
หมวดหมู่:ปลาที่พบในประเทศไทย
หมวดหมู่:ปลาเศรษฐกิจ
หมวดหมู่:ปลาตู้
หมวดหมู่:ปลาที่พบในลุ่มแม่น้ำเจ้าพระยา
หมวดหมู่:ปลาที่พบในลุ่มแม่น้ำแม่กลอง
หมวดหมู่:ปลาที่พบในลุ่มแม่น้ำสาละวิน
หมวดหมู่:ปลาน้ำตกและลำธาร
หมวดหมู่:สัตว์น้ำประจำจังหวัดของไทย
ตึกซิงเกอร์

thumb|ตึกซิงเกอร์

**ตึกซิงเกอร์** () หรือซิงเกอร์ทาวเวอร์ ตั้งอยู่ที่ถนนลิเบอร์ตีและถนนบรอดเวย์ในเขตแมนแฮตตัน นครนิวยอร์ก เป็นอาคารสำนักงานสูง 47 ชั้น สร้างเสร็จใน ค.ศ. 1908 โดยเป็นสำนักงานใหญ่ของบริษัทซิงเกอร์ ซึ่งเป็นบริษัทผู้ผลิตจักรเย็บผ้า อาคารนี้ถูกรื้อถอนใน ค.ศ. 1968 ในปัจจุบันเป็นที่ตั้งของอาคารวันลิเบอร์ตีพลาซา 

## อ้างอิง

หมวดหมู่:ตึกระฟ้าในแมนแฮตตัน
เรือพิฆาตชั้นคงโง

**เรือพิฆาตชั้นคงโง** ()เป็นเรือพิฆาตติดอาวุธนำวิถีของกองกำลังป้องกันตนเองทางทะเลของญี่ปุ่น ได้รับการพัฒนามาจากเรือพิฆาตชั้น Arleigh Burke (อาร์ลีห์เบิร์ก) ของสหรัฐอเมริกา ที่ได้รับการปรับปรุง/ดัดแปลง ให้ตรงตามภัยคุกคามและตามความต้องการของ กองกำลังป้องกันตนเองทางทะเลของญี่ปุ่น (JMSDF) 

มีภารกิจหลักคือการป้องกันภัยทางอากาศให้กับกองเรือ ส่วนภารกิจรองคือการต่อต้านเรือผิวน้ำและเรือดำน้ำ ประจำการเมื่อปี 1991-1996

สำหรับเครื่องยนต์ของเรือนั้น ใช้เครื่องยนต์กังหันก๊าส Ishikawajima-Harima LM2500 ของมิซูบิชิ (ซึ่งได้รับสิทธิบัตรการผลิตของ General Electric LM2500 ซึ่งเป็นเครืองยนต์ตัวเดียวกับที่ติดตั้งใน เรือพิฆาตชั้น Arleigh Burke ของสหรัฐ Type 052 Luhu-class ของกองทัพเรือปลอปล่อยประชาชนจีน และ เรือจักรีนฤเบศร ของไทย รวมถึงเรือบรรทุกเครืองบิน Vikrant ของอินเดีย) โดยเรือชั้นคงโง ติดตั้ง Ishikawajima-Harima LM2500 ถึง 4 ระบบ ทำให้เรือชั้นนี้ ขับเคลื่อนได้ที่ความเร็ว 30 นอต (56 km/h) ด้วยกำลัง 100,000 แรงม้า(75 MW)

## เรือในชั้นคงโง
right|thumb|''เมียวโก'' (DDG-175)
right|thumb|''โชไก'' (DDG-176)

## แหล่งข้อมูลอื่น

* GlobalSecurity.org; เรือพิฆาตชั้นคองโง


ค
ค
*
*
ธรรมาภิบาลด้านอินเทอร์เน็ต

**ธรรมาภิบาลด้านอินเทอร์เน็ต** คือการพัฒนาและการประยุกต์หลักการ ปทัสถาน กฎเกณฑ์ กระบวนการตัดสินใจ และโครงการต่าง ๆ เพื่อกำหนดทิศทางและรูปแบบการวิวัฒนาการและการใช้งานอินเทอร์เน็ต

## นิยาม
นิยามของธรรมาภิบาลด้านอินเทอร์เน็ตนั้นได้รับการทดสอบท้าทายจากหลายฝ่ายในทุกอุดมการณ์และแนวคิดทางการเมือง หนึ่งในการถกเถียงหลักนั้นครุ่นคิดเกี่ยวกับอำนาจและการมีส่วนร่วมของผู้เล่น เช่น รัฐบาลแห่งชาติ องค์กรธุรกิจ และประชาสังคม กับการมีบทบาทในการอภิบาลอินเทอร์เน็ต

คณะทำงานที่ตั้งขึ้นโดยการประชุมสุดยอดระดับโลกว่าด้วยสังคมสารสนเทศ (World Summit on the Information Society - WSIS) ซึ่งริเริ่มโดยสหประชาชาติ ได้เสนอนิยามของธรรมาภิบาลด้านอินเทอร์เน็ตดังต่อไปนี้ ในรายงานเมื่อเดือนมิถุนายน ค.ศ. 2005:

:*ธรรมาภิบาลด้านอินเทอร์เน็ตคือการพัฒนาและการประยุกต์โดยรัฐบาล ภาคเอกชน และประชาสังคม ในบทบาทของตน ด้วยหลักการ ปทัสถาน กฎเกณฑ์ กระบวนการตัดสินใจ และโครงการที่มีร่วมกัน เพื่อกำหนดรูปแบบทิศทางของวิวัฒนาการและการใช้งานอินเทอร์เน็ต*

อาจารย์กฎหมาย Yochai Benkler ได้พัฒนาการวางแนวคิดของธรรมาภิบาลด้านอินเทอร์เน็ต โดยใช้ "ชั้น" (layers) ของการอภิบาล 3 ชั้น: ชั้น "โครงสร้างพื้นฐานเชิงกายภาพ" ("physical infrastructure" layer) ซึ่งสารสนเทศใช้ในการเดินทาง; ชั้น "โปรแกรม" หรือ "ตรรกะ" ("code" or "logical" layer) ซึ่งควบคุมโครงสร้างพื้นฐานดังกล่าว; และชั้น "เนื้อหา" ("content" layer) ซึ่งบรรจุสารสนเทศที่ถูกส่งไปในเครือข่าย

## ดูเพิ่ม
* ประวัติศาสตร์ของอินเทอร์เน็ต
* กฎหมายอินเทอร์เน็ต
* การปิดกั้นอินเทอร์เน็ต

### หน่วยงานอินเทอร์เน็ต
*Internet Engineering Task Force (IETF)
*Internet Assigned Numbers Authority (IANA)
*ICANN - the Internet Corporation for Assigned Names and Numbers
*Internet Society (ISOC)
*Number Resource Organization
*Regional Internet Registry (RIR)
*Internet Research Task Force (IRTF)
*Internet Architecture Board (IAB)

### หน่วยงานสหประชาชาติ
*Internet Governance Forum
*World Summit on the Information Society
*Working Group on Internet Governance

## อ้างอิง

## ลิงก์ข้อมูลอื่น
*Internet Governance Project
*Diplo Internet Governance Community 
*Global Internet Governance Academic Network (GigaNet)
*ICANN - the Internet Corporation for Assigned Names and Numbers
*World Summit on the Information Society: Geneva 2003 and Tunis 2005
*The Internet Governance Forum (IGF), Working Group on Internet Governance (WGIG)
*The Future of Global Internet governance , Institute of Informatics and Telematics - Consiglio Nazionale delle Ricercha (IIT-CNR), Pisa
*APC Internet Rights Charter, Association for Progressive Communications, November 2006

หมวดหมู่:การปกครองอินเทอร์เน็ต
หมวดหมู่:อินเทอร์เน็ต
หมวดหมู่:ประวัติอินเทอร์เน็ต
ภาษาไต้หวัน

**ภาษาไต้หวัน** มักหมายถึง ภาษาฮกเกี้ยน (Taiwanese Hokkien) - ภาษาซึ่งใช้โดยราว ๆ ร้อยละเจ็ดสิบของประชากรในสาธารณรัฐจีน และอาจหมายถึง

* ภาษาจีน (Taiwanese Mandarin) - ภาษาที่ใช้ทั่วไปในชีวิตประจำวันของเกาะไต้หวัน
* ภาษาหนึ่งภาษาใดในกลุ่มภาษาของเกาะไต้หวัน
* ภาษาหนึ่งภาษาใดในกลุ่มภาษาฟอร์โมซา (Formosan languages) ซึ่งเป็นภาษาถิ่นในเกาะไต้หวัน (เกาะฟอร์โมซา)
เซนต์เฮเลนา อัสเซนชัน และตริสตันดากูนยา

**เซนต์เฮเลนา อัสเซนชัน และตริสตันดากูนยา** () เป็นดินแดนโพ้นทะเลของสหราชอาณาจักรในมหาสมุทรแอตแลนติกตอนใต้ ประกอบด้วยเกาะเซนต์เฮเลนา, เกาะอัสเซนชัน และกลุ่มเกาะที่เรียกว่าตริสตันดากูนยา

## การแบ่งเขตการปกครอง

## แผนที่

ไฟล์:St Helena & Dependencies Map.gif|แผนที่แสดงทั้ตั้งเกาะทั้งหมดของดินแดน
ไฟล์:Ascension Island Location2.jpg|ที่ตั้งของเกาะเซนต์เฮเลนาและเกาะอัสเซนชัน
ไฟล์:Topographic map of Saint Helena-en.svg|แผนที่ของเกาะเซนต์เฮเลนา
ไฟล์:SH-St Helena.png|แผนที่อีกแบบของเกาะเซนต์เฮเลนา
ไฟล์:Ile de l'ascension routes.svg|แผนที่ของเกาะอัสเซนชัน
ไฟล์:SH-Ascension.png|แผนที่ของเกาะอัสเซนชันอีกแบบ
ไฟล์:Tristan Map.png|แผนที่ของกลุ่มเกาะตริสตันดากูนยา


## อ้างอิง

## แหล่งข้อมูลอื่น

* The Official Government Website of Saint Helena
* The Official Government Website of Ascension Island
* The Official Tristan da Cunha Website
* Radio Saint FM (live broadcasting from Saint Helena)
* 

หมวดหมู่:ประเทศที่เป็นเกาะ
หมวดหมู่:ดินแดนโพ้นทะเลของบริเตน
หมวดหมู่:แอฟริกาตะวันตก
โนเวย์เอาท์ (2000)

**โนเวย์เอาท์ (2000)** () เป็นรายการมวยปล้ำของเวิลด์เรสต์ลิงเฟดดิเรชั่น จัดเมื่อวันที่ 27 กุมภาพันธ์ ค.ศ. 2000 ในสนาม Hartford Civic Center ในเมืองลาสเวกัส, รัฐเนวาดา สหรัฐอเมริกา โดยเป็นครั้งที่ 2 ที่จัดขึ้นในปี ค.ศ.2000

## เบื้องหลัง

### เรื่องราวการชิงแชมป์โลก WWF ระหว่าง ทริปเปิล เอช กับ แคคตัส แจ็ค
เรื่องราวความแตกร้าวเหล่านี้เริ่มตั้งแต่หลังจากที่ ทริปเปิล เอช พ่ายแพ้แก่พ่อเขยของเขาวินซ์ แม็กแมน ในศึกอาร์มาเกดดอน (1999) ในแมทช์การปล้ำไม่มีกฎกติกา และยังเอาชนะได้แชมป์โลก WWF มาจากบิ๊กโชว์ ในศึกรอว์มาเพียงไม่กี่สัปดาห์ในภายหลัง เหตุการณ์เหล่านี้เริ่มต้นตั้งแต่ยุค **McMahon-Hemesly** พร้อมกับภรรยาของเขา สเตฟานี แม็กแมเฮิน **แมนไคนด์** ก็ได้ต่อต้านยุคใหม่นี้และโดนเล่นงานโดยกลุ่มDX และทริปเปิล เอช มิค โฟลีย์ได้เปลี่ยนคาแลกเตอร์จากแมนไคนด์มาเป็น **แคคตัส แจ็ค** ในศึกรอยัลรัมเบิล (2000) ทริปเปิล เอชได้เจอกับ แคคตัส แจ็คในแมทช์การปล้ำสตีดไฟท์ ในการชิงแชมป์โลก WWF ปรากฏว่าทริปเปิล เอช ชนะในแมทช์นั้น คืนถัดมาในศึกรอว์ ทริปเปิล เอช ได้มอบโอกาสอีกครั้งแก่ แคคตัส แจ็ค ในการชิงแชมป์โลก WWF ในศึกโนเวย์เอาท์ และสามารถให้เลือกแมทช์ใดก็ได้ หลังจากนั้นก็จะตัดสินใจว่าจะเลือกแมทช์การปล้ำ **เฮลอินเอเซล** ทริปเปิล เอช พูดว่าตกลง แต่ถ้าเขาจะเอาอาชีพของเขาในสายทาง ซึ่งเขาจะตกลง อีกไม่กี่สัปดาห์ถัดไป ทริปเปิล เอช จะเริ่มคาดการณ์ว่าเขาจะเลิกอาชีพเป็นนักมวยปล้ำมา 15 ปีของมิค โฟลีย์

### เรื่องราวระหว่าง เดอะ ร็อก กับ บิ๊กโชว์
ความแตกร้าวมุ่งหน้าไปสู่​​อีกระหว่าง เดอะ ร็อก กับ บิ๊กโชว์ ในระหว่างแมทช์รอยัลรัมเบิลเพื่อเจอกับ แชมป์ WWF ในเรสเซิลเมเนีย ความแตกร้าวเริ่มต้นที่รอยัลรัมเบิล ในแมทช์การปล้ำรอยัลรัมเบิลและ เดอะ ร็อก กับ บิ๊กโชว์ เป็นสองคนสุดท้ายในการแข่งขันกับคู่แข่งทั้งสองพยายามจะโยนกันและกันข้ามเชือก นักมวยปล้ำทั้งสองหลุดออกมาจากเวทีกระทบพื้น เดอะ ร็อกกระทบพื้นก่อน แต่กรรมการคิดว่าบิ๊กโชว์กระแทกพื้นก่อนทำให้เดอะ ร็อกชนะแมทช์รอยัลรัมเบิล คืนถัดมาในรอว์ บิ๊กโชว์ บ่นว่ามันไม่ยุติธรรมที่ไม่มีใครเห็นสิ่งที่เกิดขึ้นเขาจึงได้หลักฐานและส่งไปให้ ทริปเปิล เอช หลังจากนั้น ทริปเปิล เอช ได้จัดแมทช์ระหว่าง เดอะ ร็อก กับ บิ๊กโชว์ ในโนเวย์เอาท์ เพื่อหาผู้ท่าชิงแชมป์ WWF

## ผลการปล้ำ/แมทช์การปล้ำ

## ดูเพิ่ม
*ดับเบิลยูดับเบิลยูอี โนเวย์เอาท์
*รายชื่อรายการเพย์-เพอร์-วิวของดับเบิลยูดับเบิลยูอี

## อ้างอิง

## แหล่งข้อมูลอื่น
*Official website 

หมวดหมู่:โนเวย์เอาท์
หมวดหมู่:มวยปล้ำอาชีพในปี พ.ศ. 2543
หมวดหมู่:กีฬาในฮาร์ตเฟิร์ด (รัฐคอนเนทิคัต)
โนเวย์เอาท์ออฟเท็กซัส: อินยัวร์เฮ้าส์

**โนเวย์เอาท์ออฟเท็กซัส: อินยัวร์เฮ้าส์** () เป็นรายการมวยปล้ำของเวิลด์เรสต์ลิงเฟดดิเรชั่น จัดเมื่อวันที่ 15 กุมภาพันธ์ ค.ศ. 1998 ในสนาม  Compaq Center ในเมืองHouston, Texas สหรัฐอเมริกา โดยเป็นครั้งที่ 20

## ผลการปล้ำ/แมทช์การปล้ำ

## ดูเพิ่ม
*ดับเบิลยูดับเบิลยูอี โนเวย์เอาท์
*ดับเบิลยูดับเบิลยูเอฟ อินยัวร์เฮ้าส์
*รายชื่อรายการเพย์-เพอร์-วิวของดับเบิลยูดับเบิลยูอี

## อ้างอิง

## แหล่งข้อมูลอื่น

*Official website 

หมวดหมู่:มวยปล้ำอาชีพในปี พ.ศ. 2541
หมวดหมู่:โนเวย์เอาท์
หมวดหมู่:อินยัวร์เฮ้าส์
หมวดหมู่:กีฬาในฮิวสตัน (รัฐเท็กซัส)‎
หมวดหมู่:มวยปล้ำอาชีพในรัฐเท็กซัส

หมวดหมู่:มวยปล้ำอาชีพในฮิวสตัน (รัฐเท็กซัส)
ดินแดนแอนตาร์กติกาของชิลี

thumbnail|350px|บียาลัสเอสเตรยัส (Villa Las Estrellas) เป็นที่ตั้งถิ่นฐานของพลเรือนเพียงแห่งเดียวของชิเลียนแอนตาร์กติกเทร์ริทอรี

**ชิเลียนแอนตาร์กติกเทร์ริทอรี** () หรือ **เตร์ริโตริโอชิเลโนอันตาร์ติโก** () เป็นดินแดนในทวีปแอนตาร์กติกาที่ประเทศชิลีอ้างสิทธิ์ครอบครอง แต่ไม่ได้รับการยอมรับจากนานาชาติ ชิเลียนแอนตาร์กติกเทร์ริทอรีมีอาณาเขตนับตั้งแต่ละติจูด 53° ตะวันตก ถึง 90° ตะวันตก และจากขั้วโลกใต้ถึงลองจิจูด 60° ใต้ โดยมีบางส่วนทับซ้อนกับเขตที่อาร์เจนตินาและสหราชอาณาจักรอ้างสิทธิ์ ชิเลียนแอนตาร์กติกเทร์ริทอรีมีพื้นที่ 1,250,000 ตารางกิโลเมตร และมีประชากร 130 คน การบริหารปกครองดินแดนนี้ขึ้นอยู่กับเทศบาลกาโบเดออร์โนส () บนแผ่นดินใหญ่ของทวีปอเมริกาใต้

ในระบบการบริหารดินแดนของชิลีนั้น "อันตาร์ติกา" () เป็นชื่อของเทศบาลที่มีท้องที่ครอบคลุมชิเลียนแอนตาร์กติกเทร์ริทอรีทั้งหมด แต่เทศบาลอันตาร์ติกานั้นต้องอยู่ภายใต้การบริหารจัดการจากเทศบาลกาโบเดออร์โนสซึ่งมีศูนย์กลางการปกครองอยู่ที่ปูเอร์โตวิเลียมส์ และขึ้นอยู่กับจังหวัดอันตาร์ติกาชิเลนา () ซึ่งเป็นส่วนหนึ่งของแคว้นมากายาเนสและลาอันตาร์ติกาชิเลนาอีกทอดหนึ่ง เทศบาลอันตาร์ติกาได้รับการจัดตั้งขึ้นเมื่อวันที่ 11 กรกฎาคม ค.ศ. 1961 โดยขึ้นกับจังหวัดมากายาเนส () จนถึงปี ค.ศ. 1975 จังหวัดอันตาร์ติกาชิเลนาก็ได้รับการจัดตั้งขึ้น ทำให้อำนาจการบริหารชิเลียนแอนตาร์กติกเทร์ริทอรี (หรือเทศบาลอันตาร์ติกา) ย้ายมาอยู่ที่เมืองปูเอร์โตวิเลียมส์ เมืองหลวงของจังหวัดอันตาร์ติกาชิเลนาแทน

หมวดหมู่:ภูมิศาสตร์ชิลี
หมวดหมู่:ทวีปแอนตาร์กติกา
หมวดหมู่:แคว้นมากายาเนส
หมวดหมู่:การอ้างสิทธิเหนือดินแดนในแอนตาร์กติกา
ธนญชัย แฟร์เท็กซ์

**ธนญชัย แฟร์เท็กซ์**  เป็นนักมวยไทยชาวไทย ผู้ชนะการแข่งขันมวยคู่เอกติดต่อกันอย่างต่อเนื่อง และยังได้รับรางวัลดุเดือดเวทีมวยราชดำเนิน2ปีซ้อน รางวัลนักมวยไทยยอดเยี่ยม 2559 จากสยามกีฬาอวอร์ด

วันที่ 24 ธันวาคม พ.ศ. 2555 ธนญชัยเข้าแข่งขันรายการศึกวันสถาปนา 67 ปี เวทีราชดำเนิน โดยได้พบกับคู่ชกอย่างรุ่งรัตน์ นราตรีกุล และธนญชัยเป็นฝ่ายชนะคะแนน

## ประวัติ
thumb|230px|left|ในศึกวันสถาปนา 67 ปี เวทีราชดำเนิน

วันที่ 21 สิงหาคม พ.ศ. 2553 ธนญชัยเข้าแข่งขันคู่เอกรายการศึกมวยสยาม วันทรงชัย นัดปฐมฤกษ์ ที่เวทีมวยร่มศรีทอง จังหวัดสมุทรสาคร ซึ่งเป็นฝ่ายชนะคะแนนพยัคฆ์น้อย ว.วิวัฒนานนท์

วันที่ 6 กุมภาพันธ์ พ.ศ. 2555 ธนญชัยเข้าแข่งขันรายการศึกวันทรงชัยสัญจร ซึ่งจัดขึ้น ณ เวทีมวยชั่วคราว หน้าศาลพระเจ้าเสือ ที่อำเภอโพธิ์ประทับช้าง จังหวัดพิจิตร โดยได้พบกับคู่ชกอย่างอุ้ยเสี่ยวป้อ ซูจีบะหมี่เกี๊ยว และภายหลังจากการฝึกซ้อมร่างกายเป็นระยะเวลาหลายเดือน ธนญชัยได้เข้าแข่งขันคู่นำรายการศึกจ้าวมวยไทย ซึ่งจัดขึ้น ณ เวทีมวยอ้อมน้อย ในวันที่ 7 เมษายน พ.ศ. 2555 โดยได้พบกับคู่ชกอย่างเทวา ศิษย์คุณมะ วันที่ 3 พฤษภาคม ธนญชัยเข้าแข่งขันคู่เอกนำรายการศึกวันทรงชัย ที่เวทีมวยราชดำเนิน โดยได้พบกับเทวา ต.สุรัตน์ ซึ่งธนญชัยเป็นฝ่ายชนะคะแนนขาด และธนญชัยเป็นฝ่ายชนะคะแนนขาด วันที่ 31 พฤษภาคม ธนญชัยเข้าแข่งขันคู่เอกรายการศึกวันทรงชัย ที่เวทีมวยราชดำเนิน โดยเข้าแข่งขันกับนาคา แก้วสัมฤทธิ์ ที่ซึ่งทั้งคู่ไม่เคยพบกันมาก่อน ซึ่งในครั้งนี้ ธนญชัยเป็นฝ่ายแพ้คะแนน วันที่ 3 กันยายน ธนญชัยเข้าแข่งขันรายการศึก ส.สมหมาย ที่เวทีมวยราชดำเนิน โดยได้พบกับลมทะเล ศิษย์ซ้ออึ่ง และธนญชัยเป็นฝ่ายชนะคะแนนขาด วันที่ 8 ตุลาคม ธนญชัยเข้าแข่งขันคู่เอกนำรายการศึกเพชรเจ้าพระยา ที่เวทีมวยราชดำเนิน โดยเป็นฝ่ายชนะน็อกสายันต์น้อย ต.หลักสอง ในยกที่ 2 วันที่ 29 ตุลาคม ธนญชัยเข้าแข่งขันคู่เอกนำรายการศึกวันทรงชัย ที่เวทีมวยราชดำเนิน โดยได้พบกับลูกนิมิต สิงห์คลองสี่ จากการแข่งขันครั้งดังกล่าว ธนญชัยเป็นฝ่ายชนะคะแนนขาด วันที่ 22 พฤศจิกายน ธนญชัยเข้าแข่งขันคู่เอกนำรายการศึกวันทรงชัย ที่เวทีมวยราชดำเนิน โดยได้พบกับฝนหลวง ศิษย์บุญมี ในพิกัด 112 ปอนด์ และธนญชัยเป็นฝ่ายชนะคะแนนขาด

## สถิติการชก

## ระเบียงภาพ

ไฟล์:Rungrat vs Thanonchai 3.jpg|ธนญชัยคุมเชิงมวย
ไฟล์:Thanonchai Tor Sangtiennoi 10.jpg|การรุกไล่ของธนญชัย
ไฟล์:Thanonchai & Rungrat 3.jpg|การสวมกอดหลังจบการแข่งขัน
ไฟล์:Thanonchai Tor Sangtiennoi 4.jpg|ชัยชนะของธนญชัย


## อ้างอิง

## แหล่งข้อมูลอื่น
* 

หมวดหมู่:นักมวยไทยชาวไทย
หมวดหมู่:บุคคลจากอำเภอสตึก
หมวดหมู่:นักมวยจากจังหวัดบุรีรัมย์
วงจรไฟตอน

**วงจรไฟตอน** (track circuit) เป็นวงจรไฟฟ้าอย่างง่ายสำหรับตรวจสอบความเคลื่อนไหวของขบวนรถไฟ วงจรแบบแรกสุด อาศัยการปล่อยกระแสไฟฟ้าเข้าที่ราวทั้งสองข้างของรางรถไฟ ในเวลาต่อมาได้มีการพัฒนาวงจรไฟตอนสำหรับรางรถไฟแบบเชื่อมยาว โดยอาศัยคลื่นวิทยุเป็นตัวตรวจจับความเคลื่อนไหว ระบบวงจรไฟตอนสามารถนำไปใช้ในระบบติดตามความเคลื่อนไหวขบวนรถ และระบบอาณัติสัญญาณประจำที่ในเขตสถานีรถไฟได้

ในบทความนี้ "ราว" (rail) หมายถึงเหล็กเส้นที่เมื่อนำมาประกอบกับหมอน (sleeper) จะได้เป็นรางรถไฟ (track) 

## หลักการทำงาน
thumb|250px|right|แผนภาพการทำงานของวงจรไฟตอนขณะที่ไม่มีขบวนรถ
thumb|250px|right|แผนภาพการทำงานของวงจรไฟตอนขณะที่มีขบวนรถ
วงจรไฟตอนปกติจะมีแหล่งจ่ายไฟฟ้ากระแสตรงเข้าสู่ปลายรางด้านหนึ่ง ซึ่งอีกด้านต่อกับรีเลย์หรืออุปกรณ์ควบคุมที่ทำงานอย่างเดียวกัน ซึ่งในสถานีรถไฟหรือย่านรับส่งสินค้าจะแบ่งรางรถไฟออกเป็นตอน ๆ แต่ละตอนคั่นด้วยฉนวนไฟฟ้าเรียกว่าตอนสัญญาณ ขณะที่ไม่มีขบวนรถ รีเลย์จะทำงานและสามารถต่อเข้ากับระบบแสดงผลซึ่งจะแสดงว่าไม่มีขบวนรถ และสามารถให้สัญญาณอนุญาตแก่ขบวนรถที่จะเดินเข้าสู่ตอนนั้นได้ ในขณะที่ขบวนรถเดินเข้าสู่ตอนนั้น ก็จะทำให้กระแสไหลจากราวข้างหนึ่งไปราวอีกข้างผ่านเพลาล้อ ทำให้รีเลย์ไม่ทำงาน เมื่อให้สัญญาณอนุญาตก็จะไม่แสดงท่าอนุญาตจนกว่าขบวนรถจะพ้นตอนสัญญาณดังกล่าวไปแล้ว

ตอนสัญญาณแต่ละตอนจะให้กระแสไฟฟ้าในลักษณะสลับขั้วกัน กล่าวคือ ตอนที่หนึ่ง ราวซ้ายขั้วบวก (ราวขวาขั้วลบ) ตอนถัดไป ราวซ้ายก็จะต้องเป็นขั้วลบ (ราวขวาขั้วบวก) ที่เป็นเช่นนี้ก็เพราะว่า หากฉนวนระหว่างตอนสัญญาณเสียหาย กระแสไฟฟ้าแทนที่จะไหลจากตอนข้างเคียงไปยังอีกตอนหนึ่ง แล้วทำให้รีเลย์ทำงานเสมือนหนึ่งมีขบวนรถทับเส้นทาง ทั้งนี้เพื่อเป็นมาตรการความปลอดภัยในการเดินรถ วงจรไฟตอนบางแบบไม่ใช้ไฟฟ้ากระแสตรง หากแต่อาศัยไฟฟ้ากระแสสลับที่ความถี่ตามกำหนด โดยมากจะอยู่ในช่วง 91 Hz ถึง 10 kHz จากนั้นจึงต่อเข้ากับรีเลย์โดยมีตัวเก็บประจุกั้นไม่ให้ไฟฟ้ากระแสตรงผ่านเข้าไปได้ พร้อมทั้งมีวงจรกรองเพื่อให้สามารถตรวจสอบความเคลื่อนไหวของขบวนรถได้ดียิ่งขึ้น

ในกรณีรางรถไฟแบบเชื่อมยาวตลอด การจะอาศัยวงจรไฟตอนแบบเดิมเป็นไปได้ยาก ดังนั้น อาจจะใช้วิธีการปล่อยไฟฟ้ากระแสสลับที่ความถี่ต่างกัน และจัดให้มีวงจรรับกระแสที่ตอบสนองต่อความถี่ที่ถูกต้อง ไม่ตอบสนองต่อความถี่อื่น โดยแต่ละตอนจะใช้กระแสไฟฟ้าต่างความถี่กัน

## อ้างอิง
* American Railway Association, New York (1922). "The Invention of the Track Circuit."

ฟ
หมวดหมู่:โครงสร้างพื้นฐานทางรถไฟ
ไมซูรุ

**ไมซูรุ** () เป็นนครที่ตั้งอยู่ทางตอนเหนือของจังหวัดเกียวโต ประเทศญี่ปุ่น ติดกับทะเลญี่ปุ่นทางทิศเหนือ เป็นเมืองท่าสำคัญด้านทะเลญี่ปุ่น มีจำนวนประชากร ณ วันที่ 1 เมษายน ค.ศ. 2023 ประมาณ 76,898 คน จัดตั้งเป็นเทศบาลเมืองเมื่อวันที่ 1 เมษายน ค.ศ. 1889 และยกฐานะขึ้นเป็นเทศบาลนครเมื่อวันที่ 1 สิงหาคม ค.ศ. 1938

## ประชากร
ตามข้อมูลการสำรวจสำมะโนประชากรของญี่ปุ่น จำนวนประชากรของไมซูรุลดลงเรื่อย ๆ ในช่วง 30 ปีที่ผ่านมา

## อ้างอิง

## แหล่งข้อมูลอื่น
* 
*  

หมวดหมู่:นครในจังหวัดเกียวโต
งูหลามแอฟริกา

**งูหลามแอฟริกา** (; ) เป็นงูขนาดใหญ่ไม่มีพิษชนิดหนึ่งจำพวกงูหลาม

งูหลามแอฟริกาโดยทั่วไปจะมีสีน้ำตาลและมีลวดลายประจำตัวสีน้ำตาลอ่อนและเขียวเข้มปนเหลือง ด้านล่างลำตัวมีสีขาวครีม จัดเป็นงูอีกชนิดหนึ่งที่ใหญ่ที่สุดในโลก มีความยาวเฉลี่ย 6 เมตร (20 ฟุต) หรือมากกว่า พบกระจายพันธุ์ตั้งแต่ทางตอนใต้ของซาฮาร่า, แอฟริกาตะวันออก, โมซัมบิก, ซิมบับเวและในภาคตะวันออกของแอฟริกาใต้ สามารถแบ่งออกได้เป็น 2 ชนิดย่อย (ดูในตาราง)

งูหลามแอฟริกา จัดเป็นงูขนาดใหญ่ที่สุดในทวีปแอฟริกา กินสัตว์ขนาดใหญ่กว่าเป็นอาหารได้ เช่นสิงโต แอนทิโลป, จระเข้ แม้กระทั่งวิลเดอบีสต์ และมีรายงานว่าทำร้ายและฆ่ามนุษย์ได้ด้วย ด้วยขากรรไกรที่ไม่เชื่อมต่อกันและกระดูกซี่โครงที่สามารถยืดขยายได้และไม่มีกระดูกช่วงอกเหมือนงูชนิดอื่น ๆ แต่โดยปกติแล้วจะกินอาหารจำพวกสัตว์ขนาดเล็ก เช่น นก, หนู, กระรอก เป็นอาหารมากกว่า

ตัวเมียวางไข่ได้ถึง 100 ฟอง ระยะเวลาการกกไข่อยู่ที่ระหว่าง 2-3 เดือน ลูกงูที่เพิ่งฟักออกจากไข่มีความยาวประมาณ 50-60 เซนติเมตร
ลูกงูที่เพิ่งฟักออกจากไข่จะมีสีเดียวกัน และจะมีสีที่เข้มขึ้นเมื่อเติบโตขึ้นตามวัย งูตัวเมียจะมีความดุร้ายอย่างในช่วงการกกไข่

งูหลามแอฟริกา มีความดุร้ายก้าวร้าวกว่างูหลามพม่า (*Python bivittatus*) และปัจจุบันมีรายงานการเป็นชนิดพันธุ์ต่างถิ่นในสหรัฐอเมริกาเช่นเดียวกับงูหลามพม่าไปแล้ว โดยสามารถแพร่กระจายพันธุ์ในพื้นที่อุทยานแห่งชาติเอเวอร์เกลดส์ รัฐฟลอริดา และจากการศึกษาพบว่าสามารถที่จะผสมข้ามพันธุ์กับงูหลามพม่าได้ด้วย

## รูปภาพ

ภาพ:Python natalensis constricts antelope.jpg|งูหลามแอฟริการัดและฆ่าแอนทิโลป
ภาพ:Python sebae head2a.jpg|ส่วนหัว


## อ้างอิง

## อ่านเพิ่ม
*Boulenger GA (1893). *Catalogue of the Snakes in the British Museum (Natural History). Volume I., Containing the Families ... Boidæ ...* London: Trustees of the British Museum (Natural History). (Taylor and Francis, printers). xiii + 448 pp. + Plates I-XXVIII. (*Python sebae*, pp.&nbsp;86–87).
*Gmelin JF (1789). *Caroli a Linné Systema Naturae. Editio Decima Tertia* [13th edition]. *Tomus 1, Pars 3*. Leipzig: G.E. Beer. 1,896 pp. (*Coluber sebae*, new species, p.&nbsp;1118). (in Latin).

## แหล่งข้อมูลอื่น

* 
* 

หมวดหมู่:สัตว์ที่พบในทวีปแอฟริกา
หมวดหมู่:วงศ์งูเหลือม
แบดเจอร์ยุโรป

**แบดเจอร์ยุโรป** หรือ **แบดเจอร์ยูเรเชีย** (; ) เป็นแบดเจอร์ชนิดหนึ่ง นับเป็นแบดเจอร์ขนาดใหญ่และเป็นที่รู้จักกันเป็นอย่างดี

มีส่วนหัวที่เล็ก มีคอที่สั้นและหนา และมีหางที่สั้นและดวงตาขนาดเล็ก มีจุดเด่น คือ สีที่มีลักษณะเฉพาะเป็นแถบสีดำและขาวบริเวณส่วนหัว และมีขนสีขาวที่ปลายสุดของหู ความยาวตั้งแต่หัวจรดหางมีขนาดยาวได้ถึง 750 มิลลิเมตร โดยมีความยาวของหางอยู่ที่ 150 มิลลิเมตร มีน้ำหนักตัวเฉลี่ยอยู่ที่ระหว่าง 8-10 กิโลกรัม โดยที่ตัวผู้จะมีขนาดใหญ่กว่าตัวเมีย มีฟันที่แหลมคมในปาก ซึ่งสามารถเขียนเป็นสูตรได้ว่า 

ลายแถบสีดำของแบดเจอร์มีทฤษฎีมากมายที่อธิบายถึงการมีอยู่ บ้างก็เชื่อว่า เพราะแบดเจอร์เป็นสัตว์ที่สายตาไม่ดี อีกทั้งหากินในเวลากลางคืน จึงช่วยในการติดต่อสื่อสารกันเพราะเป็นจุดเด่น หรือบ้างก็ว่า ช่วยในการป้องกันดวงตาเวลาต่อสู้กัน

เป็นสัตว์ที่หาอาหารกินได้หลากหลายทั้งพืชและเนื้อสัตว์ โดยกินไส้เดือนดินเป็นอาหารหลัก และยังกินแมลงปีกแข็ง, ทาก, หนอนและดักแด้, หนูบ้าน, ผลไม้ และหัวของพืชหลาย ๆ ประเภท เป็นสัตว์ที่ออกหากินในเวลากลางคืน โดยจะเริ่มออกหากินตั้งแต่ช่วงโพล้เพล้

แบดเจอร์อาศัยอยู่ในโพรงดินที่ขุดจากกรงเล็บตีนที่แหลมคม โดยมีตัวผู้และตัวเมียที่โตเต็มวัยหลายตัวพร้อมกับลูกเล็ก ๆ ครอกหนึ่งหรือสองครอก โดยโพรงนี้ใช้เป็นที่อยู่อาศัยของแบดเจอร์หลายรุ่น ในโพรงมีทางเข้า-ออกหลายทาง แบ่งออกได้เป็นหลายห้อง โดยอาจมีได้ถึง 130 ทาง มีห้องถึง 50 ห้อง และมีอุโมงค์ทางเดินที่ทอดยาวได้ถึง 800 เมตร มีการสื่อสารระหว่างกันด้วยกลิ่น ซึ่งผลิตมาจากต่อมกลิ่นใกล้ก้น ถือเป็นเอกลักษณะประจำฝูงและประจำตัว นอกจากนี้แล้วแบดเจอร์ยังมีเสียงร้องที่แตกต่างกันได้ถึง 16 แบบ ครั้งหนึ่งมีความเชื่อกันว่าเสียงร้องของแบดเจอร์เป็นลางบอกเหตุว่า มีคนกำลังจะตาย แบดเจอร์เป็นสัตว์ที่มีกิจวัตรประจำวันที่ทำซ้ำตรงเวลาในทุก ๆ วัน และเมื่อหาคู่ จะตามหาคู่ด้วยกลิ่น ซึ่งบางครั้งอาจใช้เวลานานหลายสัปดาห์

แบดเจอร์เริ่มจับคู่ผสมพันธุ์ได้ตลอดทั้งปีแต่ไข่ที่ได้รับการผสมพันธุ์แล้วจะถูกระงับการพัฒนาการไว้ชั่วคราวอยู่ในมดลูกจนกระทั่งถึงช่วงฤดูหนาวซึ่งเป็นช่วงที่ไข่ที่ได้รับการผสมพันธุ์จะได้รับการฝังไว้ในมดลูกและจะเจริญเติบโตต่อไปตามปกติ ทำให้ลูกแบดเจอร์ที่เกิดจากไข่ที่ได้รับการผสมพันธุ์ไม่ว่าช่วงไหนของปี จะคลอดมาพร้อม ๆ กัน หลังจากที่ไข่ซึ่งได้รับผสมพันธุ์ถูกฝังไว้ในมดลูกแล้ว ระยะเวลาการตั้งท้องจะอยู่ที่ 6-7 สัปดาห์ มีลูกได้ครอกละ 1-5 ตัว แต่ตามปกติแล้วจะอยู่ที่ 2-3 ตัว ลูกแบดเจอร์จะได้รับการเลี้ยงดูอยู่ใต้ดินเป็นเวลาถึง 8 สัปดาห์และจะเริ่มออกมาในช่วงฤดูใบไม้ผลิเท่านั้น ลูกแบดเจอร์จะหย่านมที่ช่วงเวลาประมาณ 12 สัปดาห์ แบดเจอร์ตัวเมียจะโตเต็มวัยเจริญพันธุ์หลังจาก 12–15 เดือน แต่ตัวผู้นั้นจะไม่โตเต็มวัยเจริญพันธุ์จนกระทั่งเข้าถึงช่วงอายุปีที่ 2 ในช่วงฤดูหนาวแบดเจอร์จะไม่จำศีลแต่จะมีการเคลื่อนไหวน้อยลง

มีการแพร่กระจายพันธุ์ที่กว้างไกลในหลายส่วนของทวีปยุโรปจนถึงบางส่วนในเอเชีย เช่น ยูเรเชีย, ตะวันออกกลาง แบ่งออกได้เป็น 8 ชนิดย่อย (ดูในตาราง)

แบดเจอร์ ในอดีตมีการล่าเพื่อนำหนังและขนมาใช้ประโยชน์ต่าง ๆ รวมถึงการรับประทานเนื้อด้วย  อีกทั้งแบดเจอร์ยังเป็นสัตว์รังควานต่อมนุษย์อีกด้วย และยังเป็นพาหะนำโรคบางอย่างสู่แก่ปศุสัตว์เช่น วัว ด้วย

## อ้างอิง

## แหล่งข้อมูลอื่น

*เว็บไซต์แบดเจอร์ของสหราชอาณาจักร 

หมวดหมู่:สัตว์ที่พบในทวีปยุโรป
หมวดหมู่:สัตว์ที่พบในทวีปเอเชีย
หมวดหมู่:แบดเจอร์
หมวดหมู่:สัตว์รังควาน
ตราทางสะดวก

thumb|300px|เครื่องตราทางสะดวกแบบมีลูกตรา มือจับของเครื่องแสดงท่า "ขบวนรถจะถึง" คืออนุญาตให้รถจากสถานีข้างเคียงเดินเข้าสู่สถานีนี้ได้
**ตราทางสะดวก** (token) เป็นวัตถุอย่างหนึ่งอย่างใดเช่นลูกกลม เหรียญ ตั๋ว หรืออาณัติสัญญาณอย่างอื่น ซึ่งพนักงานสัญญาณต้องมอบหรือแสดงให้แก่พนักงานรถจักร ก่อนที่จะนำขบวนรถเข้าสู่ทางช่วงระหว่างสถานีสองสถานี (นิยมเรียกว่า ตอน) ตามที่ตรานั้นได้ระบุไว้ ในกรณีที่ง่ายที่สุด พนักงานสัญญาณจะโทรศัพท์หรือโทรเลขสอบถามสถานีข้างเคียงว่าทางที่ขบวนรถจะไปนั้นมีขบวนรถกีดขวางหรือไม่ ถ้าไม่มีก็ได้ชื่อว่าทางสะดวก และสามารถออกตั๋วทางสะดวกแก่พนักงานขับรถได้

ในเวลาต่อมา ตราทางสะดวกอาจใช้เป็นโลหะ เรียกว่า**เหรียญตราทางสะดวก** หรือ**ลูกตราทางสะดวก** ติดตั้งไว้ที่ทั้งสองข้างของตอนต่อทางรถไฟหนึ่งทาง หากเป็นทางคู่ ก็จะมีสี่เครื่อง (สองเครื่องสำหรับด้านหนึ่งของแต่ละสถานี) เพื่อใช้ขอและให้ทางสะดวกแยกกันระหว่างขบวนรถขึ้นกับขบวนรถล่อง เมื่อจะใช้งาน พนักงานสัญญาณจะเคาะเครื่องทางสะดวกเป็นสัญญาณกระดิ่งสอบถามกับสถานีข้างเคียง  หากสถานีข้างเคียงตอบกลับมาว่า "ขบวนรถจะถึง" เจ้าหน้าที่จะดึงมือจับเครื่องทางสะดวก บิดไปที่ตำแหน่ง "ขบวนรถออกแล้ว" เพื่อให้ลูกตราหรือเหรียญตราหล่นออกจากเครื่อง ลูกตราที่ได้นี้จะต้องส่งมอบให้พนักงานรถจักร เสมือนว่าเป็นสัญญาณอนุญาตให้ขบวนรถผ่านเข้าสู่ทางช่วงที่ระบุได้ ตราทางสะดวกที่ได้นี้จะไม่สามารถออกใหม่ได้ถ้าขบวนรถยังไม่ได้ส่งคืนตราให้สถานีถัดไป ดังนั้นตราทางสะดวกจึงเป็นหลักประกันว่าไม่มีขบวนรถใดอยู่ในทางระหว่างสถานีมากกว่าหนึ่งขบวน

เนื่องจากการใช้ตราทางสะดวก พนักงานรถจักรต้องเบารถลงบ้างเพื่อให้สามารถรับตราทางสะดวกผ่านทางห่วงหนังที่พนักงานสัญญาณยื่นให้หรือแขวนไว้กับเสาซึ่งเป็นการลำบากไม่ใช่น้อย จึงได้มีการพัฒนาให้เครื่องทางสะดวกไม่ปล่อยลูกตราอีกต่อไป แต่จะไปควบคุมอาณัติสัญญาณประจำที่อันนอกสุดมิให้แสดงท่าอนุญาตหากสถานีถัดไปไม่อนุญาต เรียกเครื่องทางสะดวกนี้ว่า**เครื่องทางสะดวกสัมพันธ์สัญญาณประจำที่** เมื่อสัญญาณประจำที่แสดงท่าอนุญาตก็ได้ชื่อว่าพนักงานรถจักรได้ตราทางสะดวกแล้ว ในปัจจุบันระบบตราทางสะดวกได้รวมเข้าเป็นหนึ่งกับแผงควบคุมแบบรีเลย์และแบบคอมพิวเตอร์

ในบางกรณี อาจต้องให้มีขบวนรถในทางระหว่างสถานีมากกว่าหนึ่งขบวน โดยให้ขบวนรถที่ไม่ได้ทางสะดวกยึดถือ**ตั๋วไม่ได้ทางสะดวก** เพื่อให้ขับรถอย่างช้า ไม่ชนกับขบวนรถที่ได้ตั๋วทางสะดวกแล้ว ซึ่งวิธีนี้เป็นวิธีที่มีความเสี่ยงอย่างยิ่งจึงไม่นิยมทำ เป็นเหตุให้ในเวลาต่อมาได้มีการพัฒนาระบบตอนอัตโนมัติ หรือตอนย่อย ซึ่งจะมีสัญญาณประจำที่ตั้งไว้ระหว่างสถานีที่ไกลกันมาก ๆ เมื่อขบวนรถออกจากสถานีหนึ่งและพ้นตอนอัตโนมัติอันแรกสุดแล้วก็จะสามารถให้ทางสะดวกได้อีก วิธีนี้นิยมทำในเขตที่มีการจราจรหนาแน่น

## อ้างอิง
* Vanns, Michael A (1997): *An Illustrated History of Signalling*. Ian Allan Publishing, Shepperton, England.
* 

## แหล่งข้อมูลอื่น
* การใช้งานเครื่องทางสะดวกแบบมีเหรียญตราที่สถานีมักกะสัน
* การใช้งานเครื่องทางสะดวกที่สถานีคลองตัน

ต
หนอนแดง

**หนอนแดง** หรือ **หนอนเลือด** () เป็นชื่อสามัญของสัตว์ไม่มีกระดูกสันหลังหลายจำพวก ได้แก่

* โดยทั่วไปจะหมายถึง ตัวอ่อนหรือหนอนของริ้นน้ำจืดในสกุล *[[Chironomus]]* นิยมใช้เป็นอาหารปลา ซึ่งมีการแปรรูปด้วยการแช่แข็งเพื่อให้สะดวกแก่การใช้ด้วย
* โพลีคีทา หรือไส้เดือนทะเลที่อยู่ในสกุล *[[Glycera (genus)|Glycera]]* นิยมใช้ทำเป็นเหยื่อตกปลา
* *[[Lumbriculus variegatus]]* หรือหนอนดำ ใช้เป็นอาหารปลาเช่นเดียวกัน
* *[[Strongylus vulgaris]]* เป็นปรสิตของม้า
* *[[Angiostrongylus cantonensis]]* เป็นนีมาโทดาชนิดหนึ่ง

## อ้างอิง

หมวดหมู่:สัตว์แบ่งตามชื่อสามัญ
หมวดหมู่:สัตว์ที่ใช้เป็นอาหารสัตว์
ไส้เดือนน้ำ

**ไส้เดือนน้ำ** (; ) เป็นสัตว์ไม่มีกระดูกสันหลังที่เป็นสัตว์พวกหนอนปล้องชนิดหนึ่ง 

มีการดำรงชีวิตอยู่ตามแหล่งน้ำจืดต่าง ๆ โดยกินอาหารจำพวกอินทรียวัตถุที่เน่าเปื่อยในดินชั้นล่างของแหล่งน้ำที่อาศัย จะขุดรูคล้ายท่อหรือหลอดในโคลนโดยทิ้งให้ส่วนหัวอยู่ด้านล่าง และยื่นออกมาเฉพาะส่วนท้ายของหางโผล่ออกมาจากดิน ส่วนของหางจะทำหน้าที่ในการโบกกลับไปมา ทำให้เกิดการหมุนเวียนของกระแสน้ำเพื่อแลกเปลี่ยนออกซิเจนในการหายใจด้วย ดังนั้นจะเห็นไส้เดือนน้ำมักรวมกลุ่มกันเป็นก้อนโบกตัวไปมาใต้พื้นน้ำ

ไส้เดือนน้ำนิยมให้เป็นอาหารปลา โดยเฉพาะปลาสวยงาม มีคุณค่าทางสารอาหาร คือ ประกอบไปด้วยโปรตีนร้อยละ 60, ไขมันร้อยละ 6.50, ความชื้นร้อยละ 6, ไฟเบอร์ร้อยละ 0.30 ถือว่ามีคุณค่าทางสารอาหารสูงกว่าหนอนแดงเสียอีก แต่ทว่าไส้เดือนน้ำมักมีความสกปรก เมื่อนำไปให้ปลากิน ปลามักจะป่วยหรือตายได้ง่าย ๆ ฉะนั้นก่อนจะให้ ผู้เลี้ยงจึงต้องทำความสะอาดด้วยการล้างด้วยน้ำเปล่าสะอาด ๆ หลายครั้ง อีกทั้งการเก็บรักษาก็ยุ่งยากกว่าอาหารปลาที่เป็นอาหารสดทั่วไป โดยต้องให้ออกซิเจนตลอดเวลา จึงมักเก็บไว้ในภาชนะที่มีระบบน้ำไหลผ่านตลอดเวลา ไม่เช่นนั้นไส้เดือนน้ำจะตายได้และจะทับถมกันจนน้ำเน่าเสีย ส่งกลิ่นเหม็น 

## อ้างอิง

หมวดหมู่:สัตว์ที่ใช้เป็นอาหารสัตว์
หมวดหมู่:การเลี้ยงปลา
หมวดหมู่:แอนเนลิดา
ไรแดง

*บทความนี้หมายถึงไรที่เป็นสัตว์น้ำ หากไรที่เป็น[[แมง]] ดูที่: [[ไร]]*

**ไรแดง** หรือ **ไรน้ำจืด** หรือ **ลูกไร** เป็นสัตว์ไม่มีกระดูกสันหลังจำพวกครัสเตเชียนสกุลหนึ่ง โดยอยู่ในสกุล *Moina* 

ถือเป็นแพลงก์ตอนสัตว์อย่างหนึ่ง อาศัยอยู่ทั่วไปในแหล่งน้ำจืด มีขนาดโดยทั่วไป 0.4–1.8 มิลลิเมตร ลำตัวมีสีแดงเรื่อ ๆ ถ้าอยู่รวมกันเป็นจำนวนมากจะมองเห็นเป็นกลุ่มสีแดงเข้ม ตัวผู้จะมีขนาดเล็กกว่าตัวเมีย ลำตัวอ้วนเกือบกลมมีขนาดโดยเฉลี่ย 1.3 มิลลิเมตร ขณะที่ตัวผู้มีขนาดเล็กและค่อนข้างยาวกว่า มีขนาดเฉลี่ย 0.5 มิลลิเมตร ตัวอ่อนของไรแดงเมื่ออกมาจากไข่ใหม่ ๆ จะมีขนาด 0.22–0.35 มิลลิเมตร มีสีจางกว่าตัวเต็มวัย ไรแดงนิยมให้เป็นอาหารปลาทั้งปลาสวยงาม และปลาเศรษฐกิจ โดยเป็นอาหารที่เหมาะมากสำหรับลูกปลาวัยอ่อน และเป็นอาหารถ่ายท้องแก้ปัญหาท้องผูกของปลา 

คุณค่าทางสารอาหารของไรแดง ประกอบไปด้วย โปรตีนร้อยละ 74.09, คาร์โบไฮเดรตร้อยละ 12.50, ไขมันร้อยละ 10.19 และเถ้าร้อยละ 3.47 

ปัจจุบันมีการเพาะขยายพันธุ์ไรแดงเป็นสัตว์เศรษฐกิจเพื่อส่งขายเป็นอาหารปลาทั่วไป

## การจำแนก
ไรแดง สามารถจำแนกออกเป็นชนิดต่าง ๆ ได้ดังนี้ 

**[[Moina affinis]]* Birge, 1893
**[[Moina australiensis]]* Sars, 1896
**[[Moina belli]]* Gurney, 1904
**[[Moina brachiata]]* (Jurine, 1820)
**[[Moina brachycephala]]* Goulden, 1968
**[[Moina flexuosa]]* Sars, 1897
**[[Moina hartwigi]]* Welter, 1898
**[[Moina hutchinsoni]]* Brehm, 1937
**[[Moina macrocopa]]* (Straus, 1820)
**[[Moina micrura]]* Kurz, 1874
**[[Moina minuta]]* Hansen, 1899
**[[Moina mongolica]]* Daday, 1901
**[[Moina rectirostris]]* (Leydig, 1860)
**[[Moina reticulata]]* (Daday, 1905)
**[[Moina salina]]* Daday, 1888
**[[Moina tenuicornis]]* Sars, 1896
**[[Moina weismanni]]* Ishikawa, 1897
**[[Moina wierzejskii]]* Richard, 1895

## อ้างอิง

## แหล่งข้อมูลอื่น

หมวดหมู่:สัตว์ที่ใช้เป็นอาหารสัตว์
หมวดหมู่:การเลี้ยงปลา
หมวดหมู่:กุ้ง-กั้ง-ปู
แพทริเซียน

คำว่า **แพทริเซียน** (, , ) เดิมหมายถึงกลุ่มครอบครัวอภิชนในโรมโบราณ รวมทั้งสมาชิกทั้งตามธรรมชาติและที่รับมาเป็นบุตรบุญธรรม ในจักรวรรดิโรมันตอนปลาย ชนชั้นแพทริเซียนยังขยายรวมไปถึงข้าราชการสภาสูง และหลังการล่มสลายของจักรวรรดิตะวันตก ยังคงเป็นบรรดาศักดิ์อันทรงเกียรติในจักรวรรดิไบแซนไทน์ ชนชั้นแพทริเซียนในยุคกลางนิยามอย่างเป็นทางการอีกครั้งหนึ่งว่าเป็นกลุ่มครอบครัวชาวเมืองอภิชนในสาธารณรัฐอิตาลียุคกลางทั้งหลาย เช่น เวนิสและเจนัว และภายหลัง "แพทริเซียน" เป็นคำที่กำกวมใช้กับผู้ดีและชนชั้นกระฎุมพีอภิชนในหลายประเทศ

## ศัพทมูลวิทยา
คำว่า "แพทริเซียน" มีรากศัพท์จากคำภาษาละติน patricius (พหูพจน์ patricii) ซึ่งมาจากคำว่า patrēs พหูพจน์ของคำภาษาละติน pater (บิดา) Pater เป็นหนึ่งในคำที่ใช้กับสมาชิกดั้งเดิมของวุฒิสภาโรมัน คำดังกล่าวสืบลงมาเป็นคำว่า "แพทริเซียน" ในภาษาอังกฤษ จากภาษาอังกฤษกลาง patricion ซึ่งมาจากภาษาฝรั่งเศสเก่า patrician ในภาษาอังกฤษใหม่ คำว่า แพทริเซียน โดยทั่วไปใช้แสดงถึงสมาชิกชนชั้นสูง มักมีความหมายโดยนัยถึงความมั่งคั่งสืบสายโลหิต อภิชนนิยม และสำนึกความเชื่อว่าผู้มั่งคั่งควรช่วยเหลือผู้ด้อยกว่า

## กำเนิด
ตามข้อมูลของลิวี ชาย 100 คนแรกที่ได้รับแต่งตั้งเป็นวุฒิสมาชิกโดยโรมูลัสถูกเอ่ยถึงว่า "บิดา" (patres) และผู้สืบสายโลหิตของชายเหล่านี้กลายมาเป็นชนชั้นแพทริเซียน แพทริเซียนแตกต่างจากเพลเบียนเพราะมีอิทธิพลทางการเมืองกว้างขวางกว่า อย่างน้อยก็ในยุคสาธารณรัฐ ตอนกลางและตอนปลายของสาธารณรัฐ อิทธิพลของแพทริเซียนค่อย ๆ ถูกริบ และชนชั้นอื่นที่มิใช่แพทริเซียน (คือ เพลเบียน) ได้รับสิทธิเท่าเทียมกันในหลายสาขา และโควตาข้าราชการ รวมถึงกงสุลหนึ่งในสอง ถูกสงวนไว้เฉพาะแก่เพลเบียน

## อ้างอิง

หมวดหมู่:กลุ่มทางสังคม
หมวดหมู่:กลุ่มสังคม
หมวดหมู่:ชนชั้นทางสังคมในโรมโบราณ
สงครามกลางเมืองซีซาร์

**มหาสงครามกลางเมืองโรมัน** (49–45 ปีก่อน ค.ศ.) หรือเรียก **สงครามกลางเมืองซีซาร์** () เป็นความขัดแย้งทางการเมือง-การทหารหนึ่งในสาธารณรัฐโรมันก่อนการสถาปนาจักรวรรดิโรมัน สงครามนี้เริ่มจากการเผชิญหน้าทั้งทางการเมืองและการทหารหลายครั้งระหว่างจูเลียส ซีซาร์ ผู้สนับสนุนทางการเมืองของเขา (รู้จักกันอย่างกว้างขวางว่า Populare)  และลีเจียน กับ Optimate (หรือ Boni) กลุ่มแยกอนุรักษนิยมทางการเมืองและประเพณีนิยมทางสังคมของวุฒิสภาโรมัน ผู้ได้รับการสนับสนุนโดยปอมปีย์กับลีเจียนของเขา

หลังการต่อสู้ทางการเมือง-การทหารนานสี่ปี ซึ่งสู้รบกันในอิตาลี อัลเบเนีย กรีซ อียิปต์ แอฟริกา และฮิสปาเนีย ซีซาร์พิชิต Optimate กลุ่มสุดท้ายในยุทธการที่มุนดา และกลายเป็นผู้เผด็จการตลอดชีพ (Dictator perpetuo) แห่งโรม การเปลี่ยนแปลงการปกครองโรมันที่เกิดขึ้นพร้อมกับสงครามส่วนใหญ่กำจัดประเพณีทางการเมืองของสาธารณรัฐโรมัน และนำไปสู่จักรวรรดิโรมันในที่สุด

## อ้างอิง

## บรรณานุกรม
### ข้อมูลสมัยใหม่
** หนังสือ **

* 
* 
* 
* 
* 
* 
* 
* 
* 
* 
* 
* 
* 
* 

** บทความ **

* 
* 
* 

### ข้อมูลปฐมภูมิ
* The *[[Commentarii de Bello Civili]]* (*Commentaries on the Civil War*), events of the Civil War until immediately after Pompey's death in Egypt.
* *[[De Bello Hispaniensi]]* (*On the Hispanic War*) campaigns in Hispania
* *[[De Bello Africo]]* (*On the African War*), campaigns in North Africa
* *[[De Bello Alexandrino]]* (*On the Alexandrine War*), campaign in Alexandria.

## แหล่งข้อมูลอื่น
* Lewis E 83 Historia belli civilis inter Caesarem et Pompeium at OPenn

หมวดหมู่:สงครามกลางเมืองสาธารณรัฐโรมัน
หมวดหมู่:จูเลียส ซีซาร์
หมวดหมู่:คลีโอพัตรา
ความบังเอิญ

**ความบังเอิญ, เหตุบังเอิญ** หมายถึง เหตุการณ์ที่เกิดขึ้นโดยไม่รู้ตัวหรือไม่คาดหมาย อาจหมายถึง
* อุบัติเหตุ, อุปัทวเหตุ (accident)
* อุบัติการณ์ (incidence, incident) หน้าแก้ความกำกวม
* อุบัติการณ์ร่วม (coincidence)
* อนิยัตินิยม, อิสรวิสัย, อเหตุกวาท (indeterminism, accidentalism) ในทางปรัชญา
อุบัติการณ์ร่วม

**อุบัติการณ์ร่วม** คือการรวบรวมเหตุการณ์หรือเงื่อนไขสองอย่างขึ้นไป ที่เกี่ยวข้องกันอย่างใกล้ชิดทั้งเวลา สถานที่ รูปแบบ หรือความเชื่อมโยงอื่น ซึ่งดูเหมือนว่ามีความสัมพันธ์กันอย่างไม่น่าเชื่อ ว่าเป็นสาเหตุที่ทำให้เกิดผล หรือเป็นผลที่เกิดจากสาเหตุร่วมกัน อย่างใดอย่างหนึ่ง ภายในความเข้าใจของผู้สังเกตการณ์ว่าสาเหตุใดสามารถทำให้เกิดผลอะไร

ในมุมมองทางสถิติศาสตร์ อุบัติการณ์ร่วมหรือ *ความบังเอิญ* เป็นสิ่งที่หลีกเลี่ยงไม่ได้และมักสังเกตได้น้อยกว่าที่มันจะปรากฏตามธรรมชาติ ตัวอย่างเช่นปัญหาวันเกิด ซึ่งความน่าจะเป็นที่คนสองคนจะมีวันเกิดตรงกันมากกว่า 50% ในกลุ่มคนเพียง 23 คน 

## อ้างอิง

## ดูเพิ่ม
* อุบัติการณ์ร่วมทางคณิตศาสตร์
* ทฤษฎีความอลวน
* เกิดหลังสิ่งนี้ จึงเป็นเพราะสิ่งนี้ (เหตุผลวิบัติ)
* เดฌา-วูว์
* ความสุ่ม
* ลางสังหรณ์

หมวดหมู่:Synchronicity
หมวดหมู่:Forteana
หมวดหมู่:ความเชื่องมงาย
งานประกาศผลรางวัลออสการ์ ครั้งที่ 85

**งานประกาศผลรางวัลออสการ์ ครั้งที่ 85** เป็นงานที่จะมอบรางวัลสำหรับภาพยนตร์ที่เข้าฉายในปี พ.ศ. 2555 จัดขึ้นในวันที่ 24 กุมภาพันธ์ พ.ศ. 2556 ณ โรงมหรสพดอลบี เธียเตอร์ (ชื่อเดิม โกดักเธียเตอร์) ฮอลลีวูด ลอสแอนเจลิส แคลิฟอร์เนีย ออกอากาศทางโทรทัศน์ช่อง ABC และถ่ายทอดสดไปทั่วโลก รวมทั้งประเทศไทย โดยเซธ แมคฟาร์เลน เป็นพิธีกรของงาน

## ผู้ได้รับการเสนอชื่อเข้าชิงและได้รับรางวัล
รายชื่อผู้ได้รับการเสนอชื่อเข้าชิงและได้รับรางวัล เรียงชื่อตามลำดับอักษรภาษาอังกฤษ สำหรับภาพยนตร์ที่มีการกำหนดชื่อภาษาไทยจะมีการวงเล็บไว้ข้างท้ายชื่อ

## ผู้นำเสนอรางวัลและการแสดง
[thumb|upright|right|[เซ็ธ แมคฟาร์เลน พิธีกรงานประกาศผล]]
### ผู้นำเสนอรางวัล

### ผู้แสดง

## อ้างอิง

หมวดหมู่:งานประกาศผลรางวัลออสการ์
ดีวาสเตเตอร์ (ทรานส์ฟอร์มเมอร์ส)

ดีวาสเตเตอร์ ( เป็นชื่อตัวละครจากภาพยนตร์เรื่อง ทรานส์ฟอร์เมอร์ส (Transformers) เป็นหุ่นยนต์ฝ่ายของ คอนสตรัคติคอนส์

## ประวัติ
ดีวาสเตเตอร์ เป็นหุ่นยนต์ที่รูปร่าง สูงใหญ่กว่าพรรคพวกของตนเองมาก โดยที่ดีวาสเตเตอร์รูปร่างสูงใหญ่เช่นนี้ เกิดจากการรวมร่างกันหลายๆตัว จนกลายเป็นตัวเดียว โดยในการรวมร่าง มีหุ่นยนต์ 11 ตัวที่ทำการรวมร่างกับดีวาสเตเตอร์ ได้แก่
* ไฮทาวเวอร์ รวมร่างที่ส่วนของแขนซ้าย
* ฮุค รวมร่างที่ส่วนของแขนขวา
* สแครปเปอร์ รวมร่างที่ส่วนของแขนขวา
* หุ่นยนต์ฝ่ายคอนสตรัคติคอนส์ ไม่ทราบชื่อ 1 ตัว รวมร่างที่ส่วนของมือซ้าย
* ลองฮาวล์ รวมร่างที่ขาขวา
* มิกซ์มาสเตอร์ รวมร่างที่ศีรษะ
* โอเวอร์โหลด รวมร่างที่ส่วนของเอว
* เพย์โหลด รวมร่างที่ส่วนของขาซ้าย
* โบนครัชเชอร์ รวมร่างที่ส่วนของขาซ้าย
* แรมเพจ รวมร่างที่ส่วนของเท้าซ้าย
* สกาเวนเจอร์ รวมร่างในส่วนของลำตัว

### ฉบับการ์ตูน
#### ทรานส์ฟอร์เมอร์ส เจเนเรชั่น 1
ดีวาสเตเตอร์ เป็นหัวหน้าของหุ่นยนต์ฝ่าย คอนสตรัคติคอนส์ ซึ่งดีวาสเตเตอร์นั้นได้รวมตัวกันเป็นทีมกับหุ่นยนต์ตัวอื่นๆ เพื่อมีจุดประสงค์เพียงอย่างเดียว คือทำลายล้างทุกอย่างที่ขวางหน้า

ตามข้อมูลจากมาร์เวล บริษัทผู้ผลิตหนังการ์ตูนภายในสหราชอาณาจักร พบว่า ดีวาสเตเตอร์ สูงประมาณ 100 ฟุต แต่ใน ทีวีซีรีส์ ทรานส์ฟอร์มเมอร์ส อะนิเมเต็ด คริสต์ศักราช 1984 ได้มีข้อมูลว่า ดีวาสเตเตอร์นั้นสูงเพียง 48 ฟุต เท่านั้น

### ฉบับคนแสดง
#### [[ทรานส์ฟอร์มเมอร์ส อภิมหาสงครามแค้น|ทรานส์ฟอร์เมอร์ส อภิมหาสงครามแค้น]]
เรื่องนี้เป็นเรื่องแรกดีวาสเตเตอร์ได้ปรากฏตัวขึ้น ในฉบับคนแสดง เรื่องเริ่มต้นขึ้นเมื่อ ดีวาสเตเตอร์ทำการรวมร่างกับหุ่นยนต์ตัวอื่นๆทั้งหมด 11 ตัว หลังจากทำการรวมร่างเสร็จสิ้นแล้ว ดีวาสเตเตอร์ได้กินหุ่นยนต์ออโต้บ็อตส์ชื่อ มัดแฟล็ปส์ เข้าไป แต่มัดแฟล็ปส์ทะลุออกไปได้ และเขาได้ร่วมกับสกิ๊ดส์ยิงปืนเข้าใส่ดีวาสเตเตอร์ จนเขาบาดเจ็บเล็กน้อย และตัวเขาเอง ได้มีหน้าที่อย่างหนึ่งคือ ทำลายปิรามิดในอียิปต์ ซึ่งในปิรามิดมีเครื่องขุมพลังเอ็นเนอร์จอน อยู่ในนั้น แต่ในขณะที่กำลังค้นหาเครื่องขุมพลังเอ็นเนอร์จอนนั้น ก็ถูกทหารเรือ จากเรือพิฆาตยูเอสเอสคิก ยิงใส่ดีวาสเตเตอร์ จนร่างขาดออกจากกันและสิ้นชีพในที่สุด ดีวาสเตเตอร์ สูง 42 ฟุต อาวุธของดีวาสเตเตอร์คือ กรินเดอร์วอร์เทค, มัลติเพลมิไซด์ลันเชอร์, มัลติเพลกัน, มัลติเพลร็อกเก็ตลันเชอร์ และ แส้ลูกตุ้มกับตะขอ

### ผู้พากย์เสียง
ในฉบับการ์ตูน (ทรานส์ฟอร์เมอร์ส เจเนเรชั่น 1) ผู้ให้เสียงดีวาสเตเตอร์ ภาคภาษาอังกฤษ คือ อาร์เทอร์ เบอร์การ์ดท (Arthur burghardt) ให้เสียงภาษาญี่ปุ่นโดย ไซอิโซะ คาโตะ (Seizō Katō) และ ยู ชิมากะ (Yū Shimaka) ในภาพยนตร์คนแสดง (ทรานส์ฟอร์เมอร์ส อภิมหาสงครามแค้น) ให้เสียงดีวาสเตเตอร์ ภาคภาษาอังกฤษโดย แฟรงค์ เวลเกอร์ (Frank welker)

หมวดหมู่:ทรานส์ฟอร์เมอร์ส
ทางหลวงแผ่นดินหมายเลข 4197

**ทางหลวงแผ่นดินหมายเลข 4197 สายแยกทางหลวงหมายเลข 415 (เขาต่อ) – บรรจบทางหลวงหมายเลข 4009 (ปลายพระยา)** เป็นทางหลวงที่อยู่ในพื้นที่อำเภอปลายพระยา จังหวัดกระบี่ และอยู่ในเขตควบคุมของหมวดการทางทับปุด สำนักงานบำรุงทางพังงา แต่เดิมอยู่ในเขตควบคุมของแขวงการทางกระบี่ เส้นทางนี้เป็นเส้นทางที่รถบรรทุกนิยมวิ่งกันมากเนื่องจากเป็นเส้นทางลัด สามารถร่นระยะทางได้ถึง 10 กิโลเมตร โดยไม่ต้องผ่านอำเภออ่าวลึก ทางหลวงเส้นนี้เริ่มต้นจากทางหลวงแผ่นดินหมายเลข 415 สิ้นสุดที่ทางหลวงแผ่นดินหมายเลข 4009 มีระยะทางทั้งหมดประมาณ 16 กิโลเมตร
## รายชื่อทางแยก

## อ้างอิง


4197
4-4197
4197
วงศ์ย่อยเพียงพอน

**วงศ์ย่อยเพียงพอน** หรือ **วงศ์ย่อยวีเซล** เป็นวงศ์ย่อยของวงศ์เพียงพอน (Mustelidae) ใช้ชื่อวงศ์ว่า Mustelinae เป็นวงศ์ที่แยกออกมาจากวงศ์ Lutrinae หรือ นาก สมาชิกในวงศ์ย่อยนี้เหมือนกับวงศ์เพียงพอน ได้แก่ วีเซล, มาร์เทิน, วูล์ฟเวอรีน หรือมิงค์ เป็นต้น 

## การจำแนก
***วงศ์ย่อย [[Mustelinae]]** 
**สกุล *[[Arctonyx]]*
***หมูหริ่ง, *A. collaris*
**สกุล *[[Eira (genus)|Eira]]*
***ไทย์รา, *E. barbara*
**สกุล *[[Galictis]]*
***ไกรซันใหญ่, *G. vittata*
***ไกรซันเล็ก, *G. cuja*
**สกุล *[[Gulo]]*
***วูล์ฟเวอรีน, *G. gulo*
**สกุล *[[Ictonyx]]*
***โพลแคทลายแถบ, *I. striatus*
***โพลแคทลายแถบสะฮารา, *I. libycus*
**สกุล *[[Lyncodon]]*
***เพียงพอนพาตาโกเนีย, *L. patagonicus*
**สกุล *[[Martes]]* (มาร์เทิน, หมาไม้)
***หมาไม้อเมริกา, *M. americana*
***หมาไม้, *M. flavigula*
***บีชมาร์เทิน, *M. foina*
***หมาไม้นิลกิรี, *M. gwatkinsii*
***หมาไม้ต้นสน, *M. martes*
***หมาไม้ญี่ปุ่น, *M. melampus*
***ฟิชเชอร์, *M. pennanti*
***เซเบิล, *M. zibellina*
**สกุล *[[Meles (genus)|Meles]]*
***แบดเจอร์ญี่ปุ่น, *M. anakuma*
***แบดเจอร์เอเชีย, *M. leucurus*
***แบดเจอร์ยุโรป, *M. meles*
**สกุล *[[Mellivora]]*
***ฮันนี่แบดเจอร์, *M. capensis*
**สกุล *[[Melogale]]* (หมาหริ่ง)
***หมาหริ่งบอร์เนียว, *M. everetti*
***หมาหริ่งจีน, *M. moschata*
***หมาหริ่งชวา, *M. orientalis*
***หมาหริ่งพม่า, *M. personata*
**สกุล *[[Mustela]]* (วีเซล, เพียงพอน)
***เพียงพอนอเมซอน, *M. africana*
***เพียงพอนภูเขา, *M. altaica*
***เออร์มิน, *M. erminea*
***โพลแคททุ่งหญ้าสเตปป์, *M. eversmannii*
***เพียงพอนโคลัมเบีย, *M. felipei*
***เพียงพอนหางยาว, *M. frenata*
***เพียงพอนญี่ปุ่น, *M. itatsi*
***เพียงพอนท้องเหลือง, *M. kathiah*
***เพียงพอนยุโรป, *M. lutreola*
***เพียงพอนภูเขาอินโดนีเซีย, *M. lutreolina*
***เพียงพอนตีนดำ, *M. nigripes*
***เพียงพอนสีน้ำตาล, *M. nivalis*
***เพียงพอนเหลือง, *M. nudipes*
***โพลแคทยุโรป, *M. putorius*
****เฟอเรท, *M. p. furo*
***เพียงพอนไซบีเรีย, *M. sibirica*
***เพียงพอนเส้นหลังขาว, *M. strigidorsa*
***เพียงพอนอียิปต์, *M. subpalmata*
**สกุล *[[Neovison]]*
***มิงค์อเมริกา, *N. vison*
***มิงค์ทะเล, *N. macrodon* († สูญพันธุ์ไปในศตวรรษที่ 19)
**สกุล *[[Poecilogale]]*
***เพียงพอนแถบแอฟริกา, *P. albinucha*
**สกุล *[[Taxidea]]*
***แบดเจอร์อเมริกา, *T. taxus*
**สกุล *[[Vormela]]*
***โพลแคทลายหินอ่อน, *V. peregusna*

## อ้างอิง

## แหล่งข้อมูลอื่น

*  Mustelinae

หมวดหมู่:วงศ์เพียงพอน
หมวดหมู่:วงศ์ย่อยเพียงพอน
แซ็ง-บาร์เตเลมี

**แซ็ง-บาร์เตเลมี** (, ) เป็นเขตชุมชนโพ้นทะเลของประเทศฝรั่งเศส ตั้งอยู่ในหมู่เกาะลีเวิร์ดในทะเลแคริบเบียน มีเมืองหลวงคือกุสตาวียา มีพื้นที่ 22.1 ตารางกิโลเมตร มีประชากร 8,902 คน

## จำนวนประชากร

## อ้างอิง

## แหล่งข้อมูลอื่น
*Mémoire St Barth : Comprehensive bibliography about the island

หมวดหมู่:ประเทศในทวีปอเมริกาเหนือ
หมวดหมู่:ประเทศที่ใช้ภาษาฝรั่งเศสเป็นภาษาทางการ
หมวดหมู่:เลสเซอร์แอนทิลลีส
หมวดหมู่:อาณานิคมโพ้นทะเลของประเทศฝรั่งเศส
หมวดหมู่:สหภาพฝรั่งเศส
หมวดหมู่:อดีตอาณานิคมในทวีปอเมริกาเหนือ
หมวดหมู่:การซื้อดินแดน
กราฟิกส์แท็บเล็ต

thumb|350px|กระดานและปากกาของเท็บเล็ตยี่ห้อวาคอม (Wacom) รุ่นแบมบูแคปเจอร์ (Bamboo Capture)

**กราฟิกส์แท็บเล็ต** () หรือ **ดิจิไทเซอร์** (digitizer) เป็นอุปกรณ์รับเข้าสำหรับคอมพิวเตอร์ซึ่งช่วยให้บุคคลใช้มือวาดภาพและกราฟิกส์ทำนองเดียวกับใช้ปากกาวาดลงบนกระดาษ ทั้งยังสามารถใช้ยึดเก็บข้อมูล ลงลายมือชื่อ และร่างภาพจากกระดาษซึ่งวางหรือติดไว้บนเครื่องได้ด้วย

อุปกรณ์นี้ประกอบด้วยกระดานที่สามารถใช้แท่ง (stylus) ซึ่งเป็นอุปกรณ์คล้ายปากกาและแนบมาพร้อมกัน วาดหรือร่างภาพลงบนนั้นได้ แต่ภาพจะมิได้ปรากฏบนตัวแท็บเล็ต หากปรากฏบนจอคอมพิวเตอร์ที่เชื่อมกันอยู่

## วิวัฒนาการ

แท็บเล็ตอิเล็กทรอนิกส์สำหรับขีดเขียนด้วยมือเครื่องแรกนั้น คือ เครื่องเท็ลออโตกราฟ (Telautograph) ซึ่งเอลิชา เกรย์ (Elisha Gray) จดสิทธิบัตรไปใน ค.ศ. 1888 เอลิชา เกรย์ ผู้นี้เป็นที่รู้จักกันในฐานะที่ประดิษฐ์โทรศัพท์และอยู่ร่วมสมัยกับอะเล็กซานเดอร์ เกรย์แฮม เบล (Alexander Graham Bell)

ส่วนกราฟิกส์แท็บเล็ตเครื่องแรกซึ่งมีลักษณะคล้ายคลึงกับแท็บเล็ตปัจจุบันและใช้ผ่านจอคอมพิวเตอร์นั้น คือ *สไตเลเตอร์ (Stylator)* หรือมักเรียกกันว่า แรนด์แท็บเล็ต (RAND Tablet) และ *กราฟิกคอน* (Grafacon) โดยย่อมาจาก "กราฟิกคอนเวอร์เตอร์" (Graphic Converter, "ตัวแปลงกราฟิก") ผลิตขึ้นเมื่อ ค.ศ. 1957 และนำออกเผยแพร่เมื่อ ค.ศ. 1964 แรนด์แท็บแล็ตนี้อาศัยสายไฟฟ้าซึ่งอยู่ใต้ผิวกระดานในการแปลงพิกัดแนวนอนแนวดิ่งเป็นสัญญาณแม่เหล็กขนาดเล็ก แล้วปากกาจะรับสัญญาณแม่เหล็กนี้ก่อนถอดรหัสกลับเป็นข้อมูลเชิงพิกัดอีกทอดหนึ่ง

กราฟิกส์แท็บเล็ตได้รับความนิยมเป็นอันมากในช่วงกลางคริสต์ทศวรรษที่ 1970 จนถึงต้นคริสต์ทศวรรษที่ 1980 เมื่อสินค้าแท็บเล็ตที่เรียก "ไอดี" (ID) ย่อมากจาก "อินเทลลิเจนต์ดิจิไทเซอร์" (Intelligent Digitizer) กับ "บิตแพด" (BitPad) ของบริษัทซัมมากราฟิกส์ (Summagraphics) ประสบความสำเร็จทางการค้า บริษัทซัมมากราฟิกส์ยังผลิตบิตแพดรุ่นโออีเอ็ม (OEM) ให้บริษัทแอปเปิลคอมพิวเตอร์ (Apple Computer) จำหน่ายเป็นอุปกรณ์ประกอบคอมพิวเตอร์แอปเปิล 2 (Apple II) ในยี่ห้อ *แอปเปิลกราฟิกส์แท็บเล็ต (Apple Graphics Tablet)* แท็บเล็ตเหล่านี้ทำงานด้วยเทคโนโลยีแมกเนโตสตริกชัน (magnetostriction) ซึ่งใช้สายไฟฟ้าทำจากลวดอัลลอยชนิดพิเศษแผ่ไปทั่วซับสเตรต (substrate) เพื่อให้วางตำแหน่งปากกาบนผิวกระดานได้ถูกต้องแม่นยำ ทั้งยังช่วยให้มีการคำนวณแกน "แซด" (Z) ด้วย

ส่วนกราฟิกส์แท็บเล็ตสำหรับคอมพิวเตอร์ประจำบ้านนั้น คือ โคอาลาแพด (KoalaPad) ซึ่งตั้งใจออกแบบมาเพื่อคอมพิวเตอร์แอปเปิล 2 แต่ภายหลังปรับปรุงให้ใช้สำหรับคอมพิวเตอร์ประจำบ้านทั่วไปที่มีสิ่งสนับสนุนทางกราฟิกส์ได้ด้วย เช่น คอมพิวเตอร์สีทีอาร์เอส-80 (TRS-80 Color Computer), คอมโมดอร์ 64 (Commodore 64) และอาตาริ 8-บิต แฟมิลี (Atari 8-bit family) แท็บลิตที่บริษัทอาตาริผลิตนั้นถือกันว่ามีคุณภาพสูง

ต่อมาใน ค.ศ. 1981 นักดนตรีทอด รันด์เกรน (Todd Rundgren) สร้างซอฟต์แวร์กราฟิกส์แท็บเล็ตแบบมีสีสำหรับใช้กับคอมพิวเตอร์ส่วนตัวเป็นครั้งแรกของโลก แอปเปิลได้จดสิทธิบัตรสิ่งประดิษฐ์นี้โดยเรียกชื่อว่า "ระบบยูโทเปียกราฟิกส์แท็บเล็ต" (Utopia Graphics Tablet System)

ในช่วงคริสต์ทศวรรษที่ 1980 ผู้จำหน่ายกราฟิส์แท็บเล็ตหลายเจ้าได้เพิ่มระบบทำงานหลายประการให้แก่แท็บเล็ต เช่น การรับรองลายมือ และผังรายการบนแท็บเล็ต

## อ้างอิง

## แหล่งข้อมูลอื่น

* การเปรียบเทียบระหว่างกราฟิกส์แท็บเล็ตกับแผ่นสัมผัส (Touch Pad) 
* ความแตกต่างระหว่างแท็บเล็ตสำหรับวาดภาพกับแท็บเล็ตสำหรับกราฟิกส์ 
* แหล่งบรรณานุกรมเกี่ยวกับอุปกรณ์วาดภาพด้วยมือในคอมพิวเตอร์

หมวดหมู่:อุปกรณ์รับเข้าคอมพิวเตอร์
หมวดหมู่:เครื่องชี้
เกาะเซร์รานิยา

**เกาะเซร์รานิยา** () เป็นเกาะของประเทศโคลอมเบีย ตั้งอยู่ในทะเลแคริบเบียน เกาะเซร์รานิยาเป็นเกาะที่มีข้อพิพาททางการปกครอง โดยที่นี่เป็นดินแดนที่โคลอมเบีย จาเมกา นิการากัว และสหรัฐอเมริกาต่างอ้างสิทธิ์ครอบครอง ที่นี่ตั้งอยู่ห่างจากปุนตากอร์ดา นิการากัว ไปทางตะวันออกเฉียงเหนือประมาณ 350 กิโลเมตร (220 ไมล์) และห่างจากจาเมกาไปทางตะวันตกเฉียงใต้ประมาณ 280 กิโลเมตร (170 ไมล์) เพื่อนบ้านที่อยู่ใกล้ที่สุดคือบาโฮนูเอโบ ตั้งอยู่ห่างออกไปทางตะวันออก 110 กิโลเมตร (68 ไมล์) 

## อ้างอิง

## แหล่งข้อมูลอื่น
* Statoids — states Serrana Bank and Serranilla Bank transferred from United States to Colombia.
* ภาพถ่ายทางอากาศของ  
* WorldStatesmen.org — lists the bank under the United States.
*  และ  *Panoramio*. 

หมวดหมู่:ประเทศโคลอมเบีย
หมวดหมู่:เกาะที่เป็นข้อพิพาท
หมวดหมู่:เกาะในมหาสมุทรแอตแลนติก
หมวดหมู่:อาณาเขตที่เป็นข้อพิพาทในทวีปอเมริกาเหนือ
บาโฮนูเอโบ

**บาโฮนูเอโบ** () หรือ **หมู่เกาะเปเตรล** () เป็นกลุ่มของเทือกปะการังและเกาะเล็ก ๆ ที่มีหญ้าปกคลุม ตั้งอยู่ในด้านตะวันตกของทะเลแคริบเบียน บาโฮนูเอโบเป็นเกาะที่มีข้อพิพาททางการปกครอง โดยเป็นดินแดนที่โคลอมเบีย จาเมกา นิการากัว และสหรัฐอเมริกาต่างอ้างสิทธิ์ครอบครอง แต่ปัจจุบันโคลอมเบียเป็นผู้ควบคุม เพื่อนบ้านที่อยู่ใกล้ที่สุดคือเกาะเซร์รานิยา ตั้งอยู่ห่างออกไปทางทิศตะวันตก 110 กิโลเมตร (68 ไมล์)

## อ้างอิง

## แหล่งข้อมูลอื่น
* Website with a map of San Andrés and Providencia, Serranilla Bank, Bajo Nuevo Bank and Rosalind Bank 
* Aerial picture of Bajo Nuevo Bank  — the website is related to San Andrés and Providencia.
* WorldStatesmen — lists the bank under United States.

หมวดหมู่:ประเทศโคลอมเบีย
หมวดหมู่:เกาะที่เป็นข้อพิพาท
หมวดหมู่:เกาะในมหาสมุทรแอตแลนติก
หมวดหมู่:กรณีพิพาทเรื่องอาณาเขตโคลอมเบีย
หมวดหมู่:กรณีพิพาทเรื่องอาณาเขตสหรัฐ
หมวดหมู่:กรณีพิพาทเรื่องอาณาเขตจาเมกา
หมวดหมู่:กรณีพิพาทเรื่องอาณาเขตนิการากัว
หมวดหมู่:อาณาเขตที่เป็นข้อพิพาทในทวีปอเมริกาเหนือ
นิวบรีด (อีซีดับเบิลยู)

**นิว บรีด**มีสมาชิก 5 คน (ไม่รวมผู้จัดการ) คือ Elijah Burke, Marcus Cor Von, Matt Striker, Kevin Thorn, Ariel และCM Punk เป็นทีมนักมวยปล้ำอาชีพฝ่ายอธรรม อยู่สมาคมWWE ปัจจุบันได้แตกทีมไปเรียบร้อย
## ดูเพิ่ม
*อีซีดับเบิลยู ออริจินัล
*อีซีดับเบิลยู (ดับเบิลยูดับเบิลยูอี)
## อ้างอิง

หมวดหมู่:กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์